open-index/open-wikipedia-markdown huggingface dataset:
عداس

**حضرت عداس ؓ** اہل کتاب صحابی رسول تھے۔
تصغیر|253x253px|''مکہ اور طائف کے درمیان مسجد عداس کا نام عداس کے نام پر رکھا گیا ہے۔
## نام و نسب
عداس نام تھا، شیبہ بن ربیعہ کے غلام تھے، نینوا کے مشہور مقام موصل کے کسی گاؤں کے رہنے والے تھے  مذہباً عیسائی تھے، جب رسول اللہ صلی لالہ علیہ وسلم اہلِ طائف کواسلام کی دعوت دینے کے لیے طائف تشریف لے گئے اور ان لوگوں نے آپ کے ساتھ بدسلوکی کی اور آپ وہاں سے واپس ہوئے توراستہ میں شیبہ اور عتبہ نے جو آپ کی یہ حالت دیکھ رہے تھے، عداس رضی اللہ عنہ کو انگور کے کچھ خوشے دے کرآپ کے پاس بھیجا، جب عداس رضی اللہ عنہ آپ کے پاس انگور لائے توآپ نے بسم اللہ فرمایا اور لے لیا۔
عداس رضی اللہ عنہ نے تعجب سے کہا کہ یہ توایک نیا طرزِ کلام سُن رہا ہوں، آپ نے فرمایا کہ کہاں کے رہنے والے ہو؟ عداس رضی اللہ عنہ نے بتایا کہ نینوا کا رہنے والا ہوں، آنحضرت صلی اللہ علیہ وسلم نے فرمایا: جہاں کے حضرت یونس علیہ السلام رہنے والے تھے، عداس رضی اللہ عنہ نے کہا کہ آ پ کوکیسے معلوم ہوا کہ یونس علیہ السلام کون ہیں؟ آپ نے فرمایا کہ وہ بھی نبی تھے اور میں بھی نبی ہوں۔


### اسلام
عداس رضی اللہ عنہ نے نبوت کے یہ آثار وصفات دیکھ کر آپ کے دستِ مبارک اور پیروں کا بوسہ لیا اور کہہ اُٹھے:
أَشْهَدُ أَنَّكَ عَبْدَ اللهِ وَرَسُوْلُهُ۔

ترجمہ:میں گواہی دیتا ہوں کہ بیشک آپ اللہ کے بندے اور اس کے رسول ہیں۔
شیبہ وعتبہ دور سے حضرت عداس رضی اللہ عنہ کی یہ کیفیت دیکھ رہے تھے، جب وہ واپس ہوئے تو انھوں نے کہا کہ تم نے دست بوسی کیوں کی؟ حضرت عداس رضی اللہ عنہ نے کہا کہ یہ دنیا کے بہترین شخص ہیں، یہ سُن کران دونوں نے کہا کہ کہیں وہ تمھیں تمھارے دین سے برگشتہ نہ کر دیں، تمھارا دین ان کے دین سے بہتر ہے۔


## <small>پختہ ایمان</small>
بدر کے روز جب دونوں طرف سے جنگ کی تیاریاں ہورہی تھیں توحضرت عداس رضی اللہ عنہ ایک ٹیلہ پربیٹھ گئے، جب شیبہ اور ربیعہ ادھر سے گذرے توآپ نے ان دونوں کا پیر تھام لیا اور فرمایا کہ خدا کی قسم! تم لوگ نبی سے لڑنے کے لیے جا رہے ہو، تم لوگوں کا بچ کرواپس آنا بہت مشکل ہے، حضرت عداس رضی اللہ عنہ کوان دونوں سے ایک گونہ تعلق تھا، اس لیے بہت کچھ سمجھایا مگروہ نہ مانے توآپ الگ غمگین ہوکر بیٹھ گئے۔
(زرقانی نے یہ تمام واقعات تفصیل سے لکھے ہیں اور اصابہ میں بھی یہ واقعات مذکور ہیں

زندگی کے دوسرے واقعات کا ذکر رجال کی کتابوں میں نہیں ملتا۔

## حوالہ جات

## مزید دیکھیے
* طائف
* صحابہ

زمرہ:صحابہ
زمرہ:صحابہ و صحابیات
زمرہ:عرب غلام
زمرہ:مسیحیت سے اسلام قبول کرنے والی شخصیات
زمرہ:غیر عرب صحابہ
زمرہ:طائف کی شخصیات
زمرہ:ساتویں صدی کے غلام
ایمبولینس

[250px|تصغیر|[توکیو شعبۂ احتراق|توکیو شعبۂ احتراق (tokyo fire department) کی جدید سہولیات سے آراستہ ایک مطوف۔]]
مُطوف (تلفظ: مو + طَو + وِف) یا انگریزی میں ambulance ایک ایسا خود متحرک یا گاڑی ہوتا ہے کہ جو بیمار افراد یا مریضوں کے شفاخانوں تک پہنچانے اور دوران منتقلی انھیں زندگی بچانے والی ہنگامی یا فوری طبی امداد (مثلا قلبی رئوی احیاء وغیرہ) دینے میں استعمال کیا جاتا ہے۔ مطوف کا تلفظ ابتدائییییی سطر میں درج ہے اور اسے مکمل اعراب کے ساتھ  (mutaw wif) لکھ کر بطور صفت و اسم دونوں میں استعمال کیا جاتا ہے۔
## وجہ تسمیہ
مطوف اردو زبان میں انگریزی لفظ ambulance کا متبادل آتا ہے اور عربی کے لفظ طوف سے ماخوذ ہے۔ طوف کے معنی دوران میں، سیر، سفر کرنے اور متحرک کے ہوتے ہیں اور یہی تمام معنی انگریزی کے لفظ ambulance کی اساس ہیں جو دو الفاظ کا مرکب ہے؛ اول *ambi* بمعنی ادھر ادھر اور دوم *ulare* بمعنی چلنا یا محترک ہونا۔ عربی میں اسے بچانے والی یا مساعد سیار (car) کی مناسبت سے سیارۃ الاسعاف کہا جاتا ہے جبکہ فارسی میں اسے بیمارستان سیار یا سیار بیمارستان کہتے ہیں۔ عربی اور فارسی کے دونوں متبادلات گو مفہوم تو ادا کرتے ہیں لیکن اس میں بڑی قباحت طوالت اور دو لفظی کی ہے ایک اور بات یہ کہ ان کا مفہوم اصل ambui + ulare کے مفہوم کو ادا نہیں کرتا۔ طویل ہونے کی وجہ سے ambulance کے ساتھ دیگر مرکب الفاظ کے تراجم مزید طوالت کا شکار ہو جاتے ہیں مثال کے طور پر air ambulance یا ambulant clinic وغیرہ کے مرکبات۔ مطوف کا لفظ جیسا کہ مذکور ہوا طوف سے بنا ہے جو انگریزی ambulance کے تمام مفاہیم رکھتا ہے اور اس علاوہ یہ کہ عربی کی اسی اساس سے متعدد الفاظ اردو میں مستعمل بھی ہیں جیسے طواف اور طوائف وغیرہ۔

## نگار خانہ

File:VMER-INEM.jpg|
File:Ichud Hatzalah scooter.jpg|
File:NHS bicycle.jpg|
File:C12 air ambulance.jpg|
File:Scilly Isles Ambulance Service alongside Tresco quay.jpg|
File:Surgeon Nikolay Pirogov 9.jpg|
File:Raf-latvija.jpg|


## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات
الباحہ (شہر)

**الباحہ** () سعودی عرب کے جنوب مغرب میں واقع صوبہ الباحہ کے صدر مقام ہے جو طائف اور ابہا کے بیچ میں واقع ہے۔ یہ علاقہ سیاحوں کے لیے اہم جگہ ہے۔

## ذرائع حمل و نقل
* الباحہ ہوائی اڈا جو شہر کے مرکز سے 45 کلومیٹر کے فاصلے پر واقع ہے اور 1982ء میں تعمیر کیا گیا۔

## ہسپتال
* شاہ فہد ہسپتال ''(عربی: مستشفى الملك فهد)''
* قدران ہسپتال *(عربی: مستشفى غدران الخاص)*
* بلجروشی ہسپتال *(عربی: مستشفى بلجرشي)*
* المندق جنرل ہسپتال *(عربی: مستشفى المندق العام)*

## تعلیم
* [اکیڈیمک افئیرز اینڈ ہیلتھ ٹریننگ جو [2006ء] میں تعمیر ہوا]
* الباحہ یونیورسٹی جو 2007ء میں قائم ہوئی۔

## ثقافت
### مذہب
الباحہ شہر کے تمام سعودی سنی مسلمان ہیں۔

## کھیل
مقامی طور پرفٹ بال سب سے زیادہ مشہور کھیل ہے۔

### مقامی مشہور فٹ بال کلب
درج ذیل تین کلب زیادہ مشہور ہیں۔
* الحجاز فٹ بال کلب (عربی: نادي الحجاز )
* زہران فٹ بال کلب (عربی: نادي زهران)
* السرا فٹ بال کب ( عربی: نادي السراة)

زمرہ:الباحہ علاقہ کے آباد مقامات
زمرہ:سعودی عرب کے آباد مقامات
زمرہ:سعودی عرب کے شہر
زمرہ:سعودی عرب کے صوبائی دار الحکومت
دومۃ الجندل

دومۃ الجندل قدیم شہر ہے جو سعودی عرب کے شمال مغربی حصے صوبہ الجوف میں میں واقع ہے۔ دومۃ الجندل کا لفظی معنی دومہ کے پتھر ہے۔ دومہ اسماعیل علیہ السلام کے بارہ بیٹوں میں سے ایک بیٹے کا نام ہے۔ شہر کا عکادی زبان میں نام الدومتو تھا۔

## مزید دیکھیے
* اسماعیل علیہ السلام

زمرہ:آثار قدیمہ سعودی عرب
زمرہ:سعودی عرب کے شہر
زمرہ:الجوف علاقہ
زمرہ:اسلام متعلق فہرستیں
زمرہ:ویکی ڈیٹا سے مختلف مختصر وضاحت
زمرہ:الجوف علاقہ کے آباد مقامات
حائل (شہر)

حائل شمال مغربی سعودی عرب میں نجد کا ایک شہر ہے۔ یہ صوبہ حائل کا صدر مقام ہے۔ سال 2004ء کی مردم شماری کے مطابق حائل کی آبادی 267,005 ہے۔ حائل ایک زرعی شہر ہے اور اس مِیں زیادہ پیدا ہونے والی اجناس میں غلہ، کھجور اور پھل شامل ہیں۔ صوبے حائل کی زیادہ تر گندم یہاں ہی پیدا ہوتی ہے۔

تصغير 300px|تصغير

## حائل کی مشہور شخصیات
***[[حاتم طائی]]**
***[[سالم الغربی]]**
***[[عبد العزیز بن مطعب]]**
***[[محمد الدعیع]]**

زمرہ:سعودی عرب کے شہر
زمرہ:حائل علاقہ کے آباد مقامات
زمرہ:ویکی ڈیٹا سے مختلف مختصر وضاحت
زمرہ:سعودی عرب کے صوبائی دار الحکومت
زمرہ:ملکی ذیلی تقسیمات کے دارالحکومت
رنکن ان لٹ، نناوت

**رنکن ان لٹ** ایک انوئت آبادی ہے جو کینیڈا کی ریاست نُناوُت کے ایک جزیرہ نما پر مشتمل ہے۔ خلیج ہڈسن کے شمال مغربی کنارے پر واقع یہ آبادی کیوالیک علاقے کا مرکز ہے۔

2006 کی مردم شماری کے مطابق یہاں کی کل آبادی 2358 افراد ہے۔ اس طرح دارلخلافے اکالوئت کے بعد یہ ریاست کی دوسری بڑی آبادی ہے۔ اس کا کل رقبہ 20.24 مربع کلومیٹر ہے۔

## تاریخ

آثار قدیمہ کے ماہرین کے مطابق یہ علاقہ 1200 قبل مسیح میں آباد ہو چکا تھا۔ 17ویں صدی تک ان کی جگہ دوسرے مقامی قبائل آ گئے تھے۔ ہڈسن بے کمپنی نے سولہویں صدی میں یہاں اپنے قدم جمائے۔

یہ آبادی رینکن ان لٹ مائن کے مالکان نے بسایا تھا۔ 1957 میں شروع ہونے کے بعد سے اس کان سے نکل اور جست کے ذخائر نکلنے لگے۔ کینیڈا میں انوئت لوگوں کی طرف سے پہلی بار کسی کان میں کام کا آغاز تھا۔ 1962 میں جب یہ کان بند ہوئی تو رنکن ان لٹ کی کل انوئت آبادی تقریباً 500 انوئت لوگوں پر مشتمل تھی جن میں ستر سے اسی فیصد تک لوگ کان کنی کے شعبے سے وابستہ تھے۔ کان کے بند ہونے پر اس آبادی کے لیے روزی کے متبادل ذرائع تلاش کرنے کی ناکام کوششیں ہوئیں۔ 1969 میں یہاں سوروں کا فارم اور پھر 1970 کی دہائی میں مرغی فارم قائم ہوئے۔ دونوں انواع کے جانداروں کو ایک مقامی مچھلی بطور خوراک دی جاتی تھی۔ بدقسمتی سے اس مچھلی کی وجہ سے گوشت میں ایک طرح کی بساند پیدا ہو جاتی تھی۔ مزید برآں عموماً یہ جانور یا تو سردی سے ٹھٹھر کر مر جاتے یا پھر برفانی ریچھوں کا شکار ہو جاتے۔

## قدرتی وسائل

رنکن ان لٹ یخ بستہ ہواؤں، سخت برفانی طوفانوں اور پانی کی وجہ سے مشہور ہے۔ دریائے ڈیانا اس وادی کے شمال میں سمندر میں جا گرتا ہے۔ اس طرح یہاں آس پاس درجنوں جزیرے موجود ہیں۔ ان جزیروں پر مچھلی کے شکاری، سیاح اور کشتی ران آتے ہیں۔

## خدمات

اس جگہ رنکن ان لٹ نامی ہوائی اڈا موجود ہے اور سمندری راستے سے بھی آمد و رفت ہوتی ہے۔ یہاں کئی سٹور اور ریستوران بھی موجود یہں۔ یہاں ایک ہوٹل اور کئی کیفے بھی ہیں۔

## فنون لطیفہ

رنکن ان لٹ نہ صرف اپنے فنکاروں اور ان کے فن کے نمونوں کی وجہ سے بلکہ دنیا بھر میں انوئت فنون لطیفہ کے سرامکس کی وجہ سے مشہور ہے۔

زمرہ:نناوت کے شہر
سکاکا

سکاکا شمال مغربی سعودی عرب میں صوبہ الجوف میں واقع ایک قصبہ ہے جو النوفد صحرا کے شمال میں اور الجوف شہر کے شمال مشرق میں واقع ہے۔ 

## نگار خانہ

File:Rajajil.jpg|
File:Omar Mosque.jpg|
File:Jouf castle.jpg|


زمرہ:جغرافیہ سعودی عرب
زمرہ:سعودی عرب کے شہر
زمرہ:الجوف علاقہ کے آباد مقامات
زمرہ:سعودی عرب کے صوبائی دار الحکومت
زمرہ:ملکی ذیلی تقسیمات کے دارالحکومت
خفجی

خفجی، الخفجی یا راس الخفجی سعودی عرب اور کویت کے درمیان میں ایک تاریخی قصبہ ہے۔ 1950ء میں سب سے پہلے خفجی میں جاپانیوں کی تیل کمپنی نے تیل کے ذخائر دریافت کیے۔ 

زمرہ:ایران کے بندرگاہ شہر اور قصبے
زمرہ:سعودی عرب کے بندرگاہ شہر اور ٹاؤن
زمرہ:سعودی عرب کے شہر
زمرہ:الشرقيہ علاقہ کے آباد مقامات
زمرہ:کویت-سعودی عرب تعلقات
زمرہ:ایشیا کے متنازع علاقے
زمرہ:تاریخ کویت
زمرہ:تاریخ سعودی عرب
زمرہ:تاریخ عراق
مجمعہ

**مجمعہ** سعودی عرب میں صوبہ الریاض کا ایک شہر ہے جس کا رقبہ 30,000 مربع کلومیٹر ہے۔ شہر کی آبادی 45,000کے قریب ہے۔ مجمعہ شہر کی سرحد شمال میں صوبہ الشرقیہ اور صوبہ القصیم سے، جنوب میں ثادق اور شقرہ سے، مشرق میں رماح سے اور مغرب میں زلفی اور الغت سے ملتی ہیں۔

1417 کامن ایرا اس شہر کو شمر قبیلے نے دریافت کیا۔ تاریخی طور پر مجمعہ کو سدیر کے علاقے کا صدر مقام مانا جاتا ہے۔ اس شہر میں ایک عجائب گھر بھی ہے۔

مجمعہ|بائیں|220px |thumb

زمرہ:ایشیا میں 1417ء کی تاسیسات
زمرہ:سعودی عرب جغرافیہ نامکمل
زمرہ:سعودی عرب کے شہر
زمرہ:الرياض علاقہ کے آباد مقامات
زمرہ:1410ء کی دہائی میں آباد ہونے والے مقامات
زمرہ:مشرق وسطی میں 1410ء کی دہائی
زمرہ:ویکی ڈیٹا سے مختلف مختصر وضاحت
سیھات

**سیھات** سعودی عرب میں مشرق میں صوبہ قطیف میں واقع ایک شہر ہے۔ سعودی عرب کے سب سے زیادہ آبادی والے شہروں سیھات آٹھویں نمبر پر آتا ہے۔ شہر کی آبادی 2005ء کی مردم شماری کے مطابق 100,000ہے۔

## حوالہ جات

زمرہ:ایران کے بندرگاہ شہر اور قصبے
زمرہ:سعودی عرب کے شہر
پنگ نرتنگ، نناوت

**پنگ نر تُنگ** نامی آبادی کینیڈا کی ریاست نُناوُت میں موجود ہے۔ 2006ء کی مردم شماری کے وقت یہاں کی آبادی 1325 افراد پر مشتمل تھی۔ اس کا کل رقبہ 7.54 مربع کلومیٹر ہے۔

2009ء میں کینیڈا کے وزیر اعظم سٹیفن ہارپر نے پنگ نر تُنگ پر ایک بندرگاہ کی تعمیر کا منصوبہ پیش کیا تاکہ یہاں کی ایک خاص مچھلی کی ماہی گیری کی صنعت کو سہارا دیا جا سکے۔ اس پر بہت سارے مقامی لوگ ہوائی اڈے پر وزیر اعظم کو خوش آمدید کہنے پہنچ گئے۔ قصبے کے 1500 رہائشیوں نے ایک کروڑ ستر لاکھ ڈالر کی رقم سے بنائی جانے والی اس بندرگاہ کی تعمیر کے وعدے کو بغور سنا۔ اس بندرگاہ کی تعمیر کا منصوبہ اس سال موسم خزاں میں شروع ہونا تھا۔

سٹیفن ہارپر نے اس قسم کی مچھلی کو اس آبادی کا مستقبل قرار دیا۔ موجودہ بندرگاہ اس قسم کی مچھلی کی ماہی گیری کے لیے مناسب نہیں۔ جب جوار بھاٹا اترتا ہے تو ساری بندرگاہ کیچڑ سے بھر جاتی ہے۔

پنگ نر تُنگ کو آرکٹک کا سوئٹزرلینڈ بھی کہا جاتا ہے۔

## تاریخ
انوئت لوگ اور ان کے آباؤاجداد اس علاقے میں شاید چار ہزار سال سے بس رہے ہیں۔ ان کی ثقافت یہاں کے موسم اور ماحول کے لیے مناسب ہے۔

یہاں یورپی لوگوں کی آمد گذشتہ سو سال سے کم عرصے میں ہوئی ہے۔ 1921 میں ہڈسن بے کمپنی نے یہاں اپنی تجارتی چوکی بنائی۔ دو سال بعد رائل کینیڈین ماؤنٹڈ پولیس نے یہاں اپنا مستقل دفتر بنا لیا۔ 1956ء میں پہلی بار حکومتی متعین کردہ استاد یہاں آیا۔ پہلا انتظامی دفتر یہاں 1962ء میں قائم ہوا۔

اس کے بعد سے یہاں حکومتی تعاون سے مقامی افراد اپنی ثقافت اور فنون لطیفہ کو تصویری اور مجسموں کی شکل میں پوری دنیا کے سامنے پیش کرتے آ رہے ہیں۔

## خدمات

یہاں ایک خاص قسم کی مچھلی کی ماہی گیری ہوتی ہے۔ 2008 میں وفاقی حکومت نے یہاں نئی بندرگاہ بنانے کے لیے رقم مختص کی ہے۔

پارک کینیڈا یہاں ایک سیاحتی مرکز چلاتا ہے۔ اس میں 25 کمرے اور دیگر سہولیات مہیا ہیں۔

## نگار خانہ

Image:Pangnirtung Fiord N 4 2001-07-25.jpg|
Image:Old blubber station at Pangnirtung.jpg|
Image:Pangnirtung Nu 2.jpg|
Image:Pangnirtung Nu 3.jpg|
Image:Pangnirtung Nu 1.jpg|


زمرہ:نناوت کے شہر
زمرہ:کامنز زمرہ جس کا ربط ویکی ڈیٹا پر ہے
حفر الباطن

حفر الباطن سعودی عرب کے مشرقی صوبے میں شمال مشرقی خطے میں واقع ایک شہر ہے۔ یہ سعودی دار الحکومت ریاض سے شمال کی جانب 480 کلومیٹر اور کویت کی سرحد سے 90 کلومیٹر اور عراق کی سرحد سے 70 کلومیٹر کے فاصلے پر واقع ہے۔ یہ شہر ایک خشک وادی وادی الباطن میں بسا ہوا ہے۔ 

## آبادی

سال 2005ء میں حفر الباطن کے 35 سے زیادہ قصبہ جات اور گائوں تھے اور کل آبادی 338,636 تھی۔
* **حفر الباطن ** آبادی تقریباً+289,179 
* **قیصومہ** آبادی تقریباً +20,887 
* **الطیبیہ** آبادی تقریباً +12,338 
* **الرقاعی** +5,665 
* **السویرا** آبادی تقریباً+3,607
* **السفیری** آبادی تقریباً+2,481 
* *القلط - ابن توالہ*' آبادی تقریباً+1,128 
* **سمودھا** آبادی تقریباً +914
* **السداوی** آبادی تقریباً+822
* **ام قلیب** آبادی تقریباً+612 
* **الناظم** آبادی تقریباً+585 
* **دبا** آبادی تقریباً+267
* **ام اشعر** آبادی تقریباً+73 
* **الجنوبیہ** آبادی تقریباً+61
* **الحماتیات** آبادی تقریباً+17

## اضلاع
حفر الباطن کے اضلاع درج ذیل ہیں۔
* **ابو موسی العشری**
* **العزیزیہ الف**
* **العزیزیہ ب**
* **الخالدیہ**
* **الربوہ**
* **المحمدیہ**
* **البلدیہ**
* **الروضہ**
* **النیفیہ**
* **السلیمانیہ**
* **الفیصلیہ**

## موسم
حفر الباطن میں درجہ حرارت سردیوں میں 3- سے 5 سنٹی گریڈ اور گرمیوں میں 40 سے 50 ڈگری سنٹی گریڈ تک ہوتا ہے۔ عام طور موسم گرم اور خشک رہتا ہے اور سردیوں میں کچھ مہینوں میں بارش کے امکانات ہوتے ہیں۔ 

## تصاویر

Image:Hafar_Al-Batin_in_Spring_001.JPG
Image:Hafar_Al-Batin_in_Spring_002.JPG

Image:Hafar_Al-Batin_in_Summer_002.jpg
Image:Hafar_Al-Batin_in_Summer_003.jpg
Image:Hafar_Al-Batin_in_Summer_004.jpg
Image:Hafar_Al-Batin_in_Winter_001.jpg
Image:Hafar_Al-Batin_Truffles_001.jpg
Image:Hafar_Al-Batin_Truffles_002.jpg


## حوالہ جات

* محمکہ مرکزی شماریات 
* The سعودی عرب معلومات عامہ ذرائع

## بیرونی روابط
* دمام
* صوبہ الشرقیہ

زمرہ:جغرافیہ سعودی عرب
زمرہ:سعودی عرب کے شہر
زمرہ:الشرقيہ علاقہ کے آباد مقامات
زمرہ:ویکی ڈیٹا سے مختلف مختصر وضاحت
جمیلہ بنت سعد

ان کا نام جمیلہ تھا اور وہ شکل و صورت اور اخلاق و کردار کے لحاظ سے اسم بامسمیٰ تھیں۔ اپنے والد کی شہادت کے وقت ان کی عمر بہت کم تھی۔ ابو بکر صدیق کی ازواج میں سے ایک زوجہ محترمہ انصار میں سے تھیں۔ وہ سعدبن ربیع کی چچا زاد تھیں۔ یعنی یتیم بچی جمیلہ کی پھوپھی ہوتی تھیں۔ یوں ابوبکر صدیق اس لڑکی کے پھوپھا بھی لگتے تھے۔ یہ رشتے داری کا تعلق بھی بہت اہمیت کا حامل ہے مگر سیدنا ابو بکر صدیق کی محبت سیدہ جمیلہ کے والد حضر ت سعد کے دینی مقا م و مرتبہ اور اسلام کے لیے ایثار و قربانی کی مرہون منت تھی۔
جمیلہ ایک مرتبہ ابو بکر صدیق کے دور خلافت میں ان کے ہاں حاضر ہوئیں۔ اب وہ بڑی ہو چکی تھیں، مگر ابھی نو عمر ہی تھیں۔ سیدنا ابو بکر صدیق نے ان کا استقبال کیا اور نہایت محبت کے ساتھ ان کے لیے اپنی چادر بچھا دی۔ عمر بن خطاب بھی اس وقت وہاں موجود تھے۔ انھوں نے پوچھا ” اے خلیفہ رسول یہ لڑکی کون ہے؟ “ خلیفہ اول نے فرمایا ” یہ سعد بن ربیع کی بیٹی ہے جو ہم دونوں سے بہتر تھے۔“ عمر نے پوچھا ” وہ کیسے؟ “ابو بکر صدیق نے جواب دیا ” اے عمر ہم اور تم ابھی تک اس دنیا میں بیٹھے ہیں جبکہ اس کے باپ نے اللہ کے رسول کے سامنے جام شہادت نوش کیا اور جنت کا مستحق قرار پایا۔“
جمیلہ ا ام سعد کی کنیت سے معروف تھیں۔ وہ بہت بڑی عالمہ فاضلہ تھیں۔ صحابیات کے علاوہ کئی صحابہ نے بھی ان سے قرآن مجید کی تعلیم حاصل کی۔ بعض روایات کے مطابق تو وہ حافظہ قرآن بھی تھیں۔ جمیلہ بنت سعد کی شادی آنحضور کے عظیم المرتبت صحابی زید بن ثابت سے ہوئی۔ زید کے فہم قرآن کی تعریف خود آنحضور نے بھی فرمائی تھی۔ انھیں یہ اعزاز حاصل ہوا کہ انھوں نے ابیؓبن کعب کے ساتھ مل کر خلیفہ رسول سیدنا ابو بکر صدیق کے حکم پر قرآن مجید کو یکجا کر کے مدون کیا اور کتاب اللہ ایک مصحف کی صورت میں محفوظ ہو گئی۔
زید کے بیٹے خارجہ بن زید بن ثابت مشہور تابعی ہیں جو جمیلہ کے بطن سے تھے۔ وہ مدینہ کے مشہور محدث اور فقیہہ تھے۔ تمام بلاد اسلامیہ سے طالبان علم حصول علم کے لیے ان کی خدمت میں حاضر ہوا کرتے تھے۔ یوں جمیلہ کو کئی اعزاز حاصل ہیں۔ ان کے والد کی نسبت سے ان کا مقام متعین کیا جائے تو بہت بلند ہے۔ ابو بکر صدیق کی شفقت و محبت کا حوالہ آئے تو ان کی قسمت پر رشک آتا ہے۔ زید بن ثابت سے ان کے عقد کو دیکھیں تو یہ ان کی بہت بڑی فضیلت معلوم ہوتی ہے اور پھر خارجہ بن زید کی والدہ ہونے کے ناتے ان کی شان اور بھی دوبالا ہو جاتی ہے کہ ان کی گود میں اتنا بڑا عالم دین پروان چڑھا جو علم و عرفان کے اس سنہری دور میں مدینہ کے سات فقہا میں اعلیٰ مرتبے کا حامل تھا ۔

## حوالہ جات
کنز العمال

کنز العمال حدیث مبارکہ کی کتاب ہے جو جناب **[[شیخ علی متقی (صاحب کنزالعمال)|شیخ علی متقی]] ابن حسام الدین الہندی** کی تصنیف ہے۔
## مکمل نام
پورا نام **كنز العمّال فی سنن الاقوال والافعال** ہے
## مصنف
یہ تالیف محدثِ شہیر علامہ علی بن حسام الدین عبد الملک بن قاضی خان متقی ہندی(متوفی 975ھ) کی ہے
## کتاب کا حجم
کتاب کافی بڑی ہے جس کی18 جلدیں اور تعدادِ احادیث:46624 ہے یہ کتاب دراصل امام سیوطی کی تین کتب الجامع الکبیر، الجامع الصغیر اور زیادۃ الجامع کا مجموعہ ہے جسے مؤلف نے فقہی ترتیب پر بغیر کسی کمی بیشی کے مرتب کیا ہے:
## تحقیق احادیث
مؤلف کتاب نے احادیث کی تخریج اور تحقیق میں امام سیوطی کی تخریج و تحقیق پر تکیہ کیا ہے۔ اپنے طور سے نہ تو احادیث کی تخریج کی ہے نہ تحقیق بلکہ تحقیق کے مسئلہ میں جو سقم الجامع الکبیر میں موجود تھا اور احادیث کی تحقیق میں امام سیوطی نے ایک غیر معیاری اور اُصول محدثین کے خلاف طریقہ اختیار کیاتھا، صاحب ِکتاب نے اسی طریقہ کو اختیار کیا ہے اور تحقیق کے لحاظ سے جو تشنگی اور نقص الجامع الکبیر میں موجود تھا، وہی خامیاں اس کتاب میں بھی موجود ہیں۔ 
## حوالہ جات

زمرہ:حدیث
زمرہ:سنی کتب احادیث
زمرہ:کتب اہل سنت
زمرہ:پندرہویں صدی کی عربی کتب
زمرہ:اسلامی ادب
زمرہ:پندرہویں صدی کی بھارتی کتابیں
زمرہ:نان فکشن بھارتی کتابیں
زمرہ:بھارتی مذہب متون
زمرہ:سولہویں صدی کی بھارتی کتابیں
زمرہ:عربی زبان میں کتابیں
زمرہ:سرورق سے عاری کتابیں
زمرہ:ویکی ڈیٹا سے مطابقت رکھنے والی مختصر تفصیل
بلوغ المرام

بلوغ المرام حدیث مبارکہ کی ایک کتاب کا نام ہے۔ اس کتاب کا پورا نام **[[بلوغ المرام من ادلۃ الاحکام]]** ہے۔ اس کتاب میں کل 1358 احادیث موجود ہیں۔ بلوغ المرام میں شامل ہر حدیث کے آخر میں حافظ ابن حجر عسقلانی نے اس ذریعے کا حوالہ دیا ہے جس ذریعے سے وہ حدیث جمع کی گئی۔

بلوغ المرام احكام و مسائل پر مشتمل مختصر اور آسان ترین کتابوں میں سے ایک ہے۔ جس کے مؤلف بلند پایہ امام حافظ ابن حجر عسقلانی ہیں۔ بلوغ المرام کو جہاں مدارس دینیہ کے ابتدائی طلبہ کے لیے بطور نصاب مقرر کیا گیا وہیں عوام میں بھی اسے بہت پزیرائی سے نوازا گیا۔

## شروح بلوغ المرام

کتاب کی افادیت کو دیکھتے ہوئے عالم اسلام کی ممتاز شخصیت شیخ صفی الرحمن مبارکپوری (جوعالمی انعام یافتہ کتاب ”الرحیق المختوم “کے مصنف ہیں۔) نے اس کی عربی میں مختصر سی شرح(اتحاف الکرام شرح بلوغ المرام) بھی کی اور انھیں نے اس کتاب کا اردو ترجمہ بھی کیا جس کے مطالعے سے ہم کو نماز، روزہ، حج اور زکوۃ سے لے کر نکاح و جہاد تک رسول اکرم  کی صورت میں قرآن کریم کی عملی تفسیر دیکھنے کو ملتی ہے۔

## مآخذ

بلوغ المرام میں اکثر احادیث حدیث کی دیگر کتب مثلاً، صحیح بخاری، صحیح مسلم، سنن ابی داؤد، صحیح ترمذی، سنن نسائی، سنن ابن ماجہ اور مسند احمد بن حنبل سے لی گئی ہیں۔

زمرہ:سنی کتب احادیث
زمرہ:حدیث
زمرہ:کتب اہل سنت
زمرہ:سرورق سے عاری کتابیں
جیل چورنگی

یونیورسٹی روڈ پر واقع کراچی کی ایک مصروف ترین چورنگی جہاں پر اب فلائی اوور تعمیر کر دیا گیا ہے۔ اس چوراہے پر کراچی کی مرکزی جیل واقع ہے۔ جس کی مناسبت سے اس کو جیل چورنگی کہا جاتا ہے۔
## اہم سڑکیں
* یونیورسٹی روڈ
* جمشید روڈ
* شہیدملت روڈ
* ایم اے جناح روڈ
## اہم مقامات
* نیشنل کالج
* کراچی سینٹرل جیل

زمرہ:کراچی کی مشہور چورنگیاں
مجمع الزوائد

مجمع الزوائد کا اصل نام **مجمع الزوائد و منبع الفوائد** ہے۔ یہ حدیث مبارکہ کی ایک کتاب ہے اور یہ **[[علی ابن ابو بکر]] الہیثمی** (735ھ - 807ھ) کی تصنیف ہے۔
مصنف کا پورا نام الحافظ علی بن ابی بکر بن سلیمان الہیثمی مطبع انصار دہلی نے سنہ 1308ھ میں اور مطبع قدسی مصر نے سنہ 1352ھ میں دس ضخیم جلدوں میں شائع کی ہے۔
## مصطلح الزوائد
"زوائد" سے مراد وہ احادیث ہیں جو ایک کتاب میں دوسری کتاب کے مقابلے میں اضافی طور پر موجود ہوں۔ یہ زیادتی مطلق ہو سکتی ہے، یعنی مکمل طور پر ایک نئی حدیث ہو یا کبھی یہ زیادتی نسبی ہوتی ہے، مثلاً دو کتب میں ایک ہی حدیث موجود ہو مگر ایک کتاب میں اس کا متن یا سند زیادہ مکمل ہو۔
جس مصنف کی کتاب میں یہ زوائد پائی جائیں، اس کا دوسری کتاب کے مصنف سے کوئی تعلق نہیں ہوتا، کیونکہ دونوں نے اپنی کتابیں آزادانہ طور پر لکھی ہوتی ہیں۔

زوائد کو نمایاں کرنے کا کام عام طور پر ایک بعد کے آنے والے عالم نے کیا ہوتا ہے، جو ان دونوں مصنفین کے بعد آیا ہوتا ہے۔
### کتاب کی تمہید
"میں نے امام احمد بن حنبل کے مسند، ابو یعلی الموصلی کے مسند، ابو بکر البزار کے مسند اور طبرانی کی تینوں معاجم (کبیر، اوسط، صغیر) سے زوائد کو جمع کیا، ہر ایک کی زوائد ایک علاحدہ تصنیف میں مرتب کیں — سوائے معجم اوسط اور صغیر کے کہ وہ ایک ہی تصنیف میں جمع کیے گئے۔
تو میرے شیخ، علامہ، مشرق و مغرب کے حفاظ کے استاد اور بڑے بڑے علما کے مربی، شیخ زین الدین ابو الفضل عبد الرحیم بن عراقی (اللہ ان سے راضی ہو، ان پر رحم فرمائے اور ہمیں اور انھیں جنت میں جگہ دے) نے مجھ سے فرمایا:

ان تمام تصانیف کو ایک جگہ جمع کرو اور ان کی اسانید حذف کر دو؛ تاکہ ہر باب کی احادیث ایک ہی باب میں جمع ہو جائیں۔
جب میں نے ان کی اس نصیحت کو سنا، تو میں نے مکمل توجہ اس طرف مبذول کر دی اور اللہ تعالیٰ سے آسانی اور مدد مانگی۔ اللہ سے دعا ہے کہ وہ اس کام سے نفع عطا فرمائے، بے شک وہ قریب ہے اور دعا قبول فرمانے والا ہے۔"

## تصانیف کتاب
* کتاب الإیمان
* کتاب العلم
* کتاب الطہارت
* کتاب الصلاۃ
* کتاب الجنائز (بیماری، ثواب، عیادت وغیرہ)
* کتاب الزکاۃ (اس میں صدقۂ تطوع بھی شامل ہے)
* کتاب الصیام
* کتاب الحج
* کتاب الأضحیۃ، الصید، الذبائح، الولیمہ، العقیقہ اور احکام المولود
* کتاب البیوع
* کتاب الأیمان والنذور
* کتاب الأحکام
* کتاب الوصایا
* کتاب الفرائض
* کتاب العتق
* کتاب النکاح
* کتاب الطلاق
* کتاب الأطعمہ
* کتاب الأشربہ
* کتاب الطب
* کتاب اللباس والزینۃ
* کتاب الخلافۃ
* کتاب الجہاد
* کتاب المغازی و السیر
* کتاب قتال اہل البغی و اہل الردۃ
* کتاب الحدود و الدیات
* کتاب التفسیر (قرآن کی قراءت، ثواب اور نزول کے حروف وغیرہ)
* کتاب التعبیر
* کتاب القدر
* کتاب الفتن
* کتاب الأدب
* کتاب البر و الصلۃ
* کتاب ذکر الأنبیاء علیہم السلام
* کتاب علامات النبوۃ
* کتاب المناقب
* کتاب التوبۃ و الاستغفار
* کتاب الأذکار
* کتاب الأدعیہ
* کتاب الزہد (اس میں مواعظ بھی شامل ہیں)
* کتاب البعث
* کتاب صفۃ النار
* کتاب صفۃ الجنۃ

## حوالہ جات

زمرہ:حدیث
زمرہ:سنی کتب احادیث
زمرہ:کتب اہل سنت
زمرہ:کتب حدیث
زمرہ:سرورق سے عاری کتابیں
ام کلثوم بنت علی

تصغیر|دمشق میں سیدہ ام کلثوم بنت فاطمہ الزہراء سلام اللہ علیہا کا مزار مبارک

**زینبِ صغریٰ** المعروف  **کنیّت ام کلثوم** علی بن ابی طالب اور فاطمہ بنت محمد کی چوتھی اولاد اور خلیفہ عمر بن خطاب کی زوجہ تھیں۔

بعض شیعہ کے نزدیک ام کلثوم اور عمر کا نکاح ثابت نہیں، اس بات پر تحقیق کی ضرورت ہے۔ حالانکہ شیعہ کتب میں اس کا واضح ذکر ہے اور سنی علما میں تو اس کا بالکل اختلاف نہیں ہے۔ معرکۂ کربلائے معلّٰی

واقعۂ طف یعنی معرکۂ کربلائے معلّٰی میں بی بی زینب کی دست راست تھیں۔ دربارِ یزید میں آپ کے خطبات تاریخی حیثیت رکتے ہیں۔ 

آپ کا انتقال 75 ہجری میں ہوا۔

## مزید دیکھیے
* زینب بنت محمد
* زینب بنت جحش
* زینب بنت خزیمہ
* زینب بنت مظعون

## حوالہ جات

زمرہ:اہل بیت
زمرہ:بنو ہاشم
زمرہ:جنت البقیع میں مدفون شخصیات
زمرہ:خلفائے راشدین کے بچے
زمرہ:ساتویں صدی کی عرب شخصیات
زمرہ:سنی حکمران
زمرہ:صحابیات
زمرہ:عرب مسلم شخصیات
زمرہ:علوی
زمرہ:علی ابن ابی طالب کے بچے
زمرہ:مدنی شخصیات
زمرہ:ویکی ڈیٹا سے مختلف مختصر وضاحت
زمرہ:630ء کی پیدائشیں

زمرہ:خلفا کی بیٹیاں
صحیح ابن خزیمہ

**صحیح ابن خزیمہ** کا پورا نام **مختصر المختصر من المسند الصحیح** ہے۔ یہ ایک سنی عالم ابن خزیمہ کی تصنیف ہے۔
امام ابن خزیمہ کاشمار اکابر محدثین او رنامور ائمہ فن میں ہوتا ہے احادیث پر ان کی نظر نہایت وسیع اور گہر ی تھی فقہ میں بھی ان کادرجہ نہایت بلند تھا وہ کم سنی میں ہی امام و حافظ حدیث کی حیثیت سے مشہور ہو گئے تھے ان کے معاصر علما اور ارباب کمال ا ن کے علم وکمال کے معترف تھے امام ابن خزیمہ محدث وفقہی ہونے کے ساتھ ساتھ نامور مصنف بھی تھے ان کی تصنیفات 140 سے زائد ہیں۔
بہت نفیس تبویب ہے ہر باب باندھنے میں ابن خزیمہ سب پر بازی لے گئے یہ کتاب 4 جلدوں پر مشتمل ہے۔
: امام ابن خزیمہ کی سب سے مایہ ناز تالیف ہے ِ، اس کا شمار حدیث کی اہم اور معتبر کتابوں میں ہوتا ہے۔ علامہ سیوطی نے بخاری ومسلم کے بعد جن کتابوں کو زیادہ معتبر بتایا ہے، ان میں کتب صحاح کے ساتھ اس کا بھی ذکر کیا ہے، وہ یہ بھی لکھتے ہیں کہ صحیح ابن خزیمہ کا پایہ صحیح ابن حبان سے زیادہ ہے، کیونکہ ابن خزیمہ نے صحت کی جانب زیادہ توجہ کی ہے۔ وہ ادنٰی شبہ پر بھی توقّف سے کام لیتے ہیں َ اور یہ صحت میں صحیح مسلم کے قریب ہے"۔
لیکن و اضح رہے کہ اس میں ساری حدیثیں صحیح نہیں ہیں جیسا کہ بعض لوگوں کا خیال ہے، بلکہ اس میں صحیح، حسن کے ساتھ کچھ ضعیف حدیثیں بھی ہیں۔
## ابن خزیمہ کے شیوخ صحیح میں
صحيح ابن خزیمہ کی دار التأصیل کی طباعت میں روایات کی کل تعداد (3573) ہے اور شیوخ کی تعداد (287) ہے۔

## حوالہ حدیث

زمرہ:837ء کی پیدائشیں
زمرہ:923ء کی وفیات
زمرہ:ایرانی فضلا
زمرہ:حدیث
زمرہ:دسویں صدی کی عربی کتب
زمرہ:سنی کتب احادیث
زمرہ:شوافع
زمرہ:کتب اہل سنت
زمرہ:کتب حدیث
زمرہ:مدونین حدیث
زمرہ:محدثین
زمرہ:نویں صدی کی عربی کتب
زمرہ:نیشاپوری محدثین
زمرہ:سرورق سے عاری کتابیں
سنن دارمی

**سنن الدارمی** کا ایک اور نام مسند الدارمی بھی ہے۔ یہ حدیث کی ایک کتاب ہے جس کے مصنف کا نام عبدالرحمن دارمی ہیں۔
* "سنن دارمی" یا "مسند دارمی" کتب حدیث کی مشہور کتابوں میں سے ایک ہے جسے امام دارمی نے فقہی ابواب کے اعتبار سے ترتیب دیا ہے۔
* کتاب کا آغاز طویل مقدمہ سے کیا ہے جس میں شمائل نبوی، اتباع سنت، آدابِ فتوی، علم واہل علم کی فضیلت وغیرہ کا تذکرہ فرمایا ہے اور پھر عام ترتیب کے مطابق کتاب الطہارۃ سے شروع کرکے فضائل قرآن کی کتاب پر ختم کیا ہے۔ اور محدثین کے اصول۔ (من أسند لک فقد أحالک) یعنی جس نے سند کے ساتھ ذکر کیا اس نے اسے آپ کے حوالے کر دیا۔ کے مطابق مرفوع، موقوف، مقطوع، متصل، منقطع، صحیح، ضعیف، متواتر، باطل اور موضوع روایتوں کو سند کے ساتھ صحت وضعف کی تمییز کے بغیر بیان کیا ہے۔
* امام عراقی(النکت) میں فرماتے ہیں:"سنن دارمی کا نام مسند سے مشہور ہو گیا، جیساکہ امام بخاری نے اپنی کتاب کا نام (المسند الجامع) رکھا۔ مگر مسند دارمی میں بہت زیادہ مرسل، منقطع، معضل اور مقطوع حدیثیں ہیں جیسا کہ بقاعی نے ذکر کیا ہے"۔
* ابن حجرفرماتے ہیں :" رہی بات سنن دارمی کی جسے مسند بھی کہا جاتا ہے دیگر کتب سنن سے مرتبہ میں کم نہیں ہے، اگر اسے کتب خمسہ میں ضم کر دیا جاتا تو ابن ماجہ سے بہتر ہوتا، کیونکہ یہ ابن ماجہ سے بہتر ہے۔
* شیخ عبد الحق محدث دہلوی فرماتے ہیں کہ:" ... بعض لوگ اسے کتب ستہ میں شمار کرنا زیادہ مناسب سمجھتے ہیں۔ کیونکہ اس کے رجال بہت کم ضعیف ہیں اور اس میں منکر وشاذ حدیثیں بہت نادر ہیں اور اس کی اسناد عالی ہیں،اور اس میں ثلاثی اسناد صحیح بخاری کی ثلاثیات سے زیادہ ہیں"۔
* فقہی ابواب پر مرتّب حدیث کا یہ مجموعہ طالبان علوم نبوت کے لیے ایک بیش بہا علمی تحفہ ہے۔
## دارمی کے شیوخ سنن میں

دار التأصيل کے نسخے میں کل روایات کی تعداد 3530 ہے، جبکہ شیوخ کی تعداد 211 ہے۔

## حوالہ جات

زمرہ:حدیث
زمرہ:دسویں صدی کی عربی کتب
زمرہ:سنی کتب احادیث
زمرہ:کتب اہل سنت
زمرہ:کتب حدیث
زمرہ:نویں صدی کی عربی کتب
زمرہ:سرورق سے عاری کتابیں
زمرہ:باب حدیث/متعلقہ مضامین
زمرہ:کتب
سنن ابی داؤد

**سنن ابی داؤد**، کتب ستہ اور سنن اربعہ میں ایک اہم کتاب ہے، اہل سنت و جماعت کے اس کتاب کا ایک اہم مقام ہے، امہات احادیث میں مصدر اور مرجع شمار کی جاتی ہے، مرتبہ میں صحیحین کے بعد اسی کا نام آتا ہے۔  سنن ابی داؤد کے مصنف امام ابو داؤد سلیمان بن اشعث بن اسحاق بن بشیر بن شداد بن عمرو ازدی سجستانی ہیں۔ جس میں ابو داؤد نے 5275 احادیثکو پانچ لاکھ احادیث میں سے منتخب کر کے جمع کیا ہے۔

ابو داؤد نے اس احادیث پر زیادہ توجہ دی ہے جن سے فقہا استدلال کرتے ہیں اور جن پر فقہی احکام بنتے ہیں۔ انھوں نے اہل مکہ کے نام اپنے ایک رسالہ میں لکھا ہے: «یہ سنن کی احادیث تمام کے تمام احکام سے تعلق رکھتی ہیں، اس میں سے بہت سی احادیث زہد اور فضائل وغیرہ سے بھی متعلق ہیں جن کی میں نے تخریج نہیں کی ہے»۔ انھوں نے اپنی کتاب کو کو 36 کتاب میں تقسیم کیا ہے اور ہر کتاب کو متعدد ابواب میں تقسیم کیا جس میں کل ابواب کی تعداد 1871 ہے۔ ہر حدیث پر علما کے استنباط پر مشتمل ترجمہ باندھا ہے۔ کتاب میں اکثر احادیث مرفوع ہیں، اسی طرح کچھ احادیث موقوف بھی ہیں اور کچھ علمائے تابعین کے آثار بھی ہیں۔

جہاں تک بات ہے احادیث کی تخریج کی، تو امام ابو داؤد احادیث پر شدید ضعف کی بھی تصریح و تاکید بھی کرتے ہیں اور صحیح اور حسن احادیث پر خاموش رہتے ہیں (وہاں کوئی تعلیق نہیں کرتے)۔ انھوں نے لکھا ہے: «میں نے اس میں صحیح اور مشابہ صحیح اور قریب الصحیح احادیث کو بیان کیا ہے، جس حدیث میں سخت ضعف ہوتا ہے میں نے اسے بیان کر دیا ہے اور جہاں میں نے کوئی تعلیق نہیں کی ہے تو وہ حدیث قابل قبول ہے، بعض احادیث انتہائی صحیح درجے کی ہیں۔» علمائے حدیث نے اس احادیث کے تعلق سے آرا میں اختلاف کیا جس پر ابو داؤد سکوت اختیار کیا ہے، چنانچہ ابن صلاح، یحیٰی بن شرف نووی اور ابن کثیر دمشقی کی رائے ہے کہ وہ اگر صحیحین میں موجود نہیں ہیں تو حسن ہیں۔ اور دوسرے محدثین کی رائے ہے کہ وہ صحیح اور حسن کی اقسام سے ہیں بعض ضعیف بھی ہیں تو قبول کی حد تک درست ہیں۔

## تعارف
ابوداؤد کے قول کے مطابق اس مجموعہ میں کچھ احادیث ضعیف ہیں جس کی وجہ سے یہ کتاب صحیحین (صحیح بخاری اور صحیح مسلم) سے مختلف ہے۔ ابوداؤد نے 50,000 احادیث جمع کیں جن میں سے صرف 4,800 احادیث اس کتاب میں شامل کیں

## شروح و تراجم
سنن ابو داؤد‘ احادیث نبویہ کا وہ عظیم دیوان ہے جسے ایک بندہ مسلم نہایت قدر کی نگاہ سے دیکھتا ہے۔ اس میں فقہائے امت اور مفتیان شرع متین کے لیے وہ تمام حدیثی دلائل جمع کر دیے گئے ہیں، جو فقہائے اسلام نے اختیار کیے ہیں۔ اس امر کی ضرورت محسوس کی جا رہی تھی کہ اس کتاب کا ایک آسان ترجمہ مع فوائد و مسائل کے اردو دان طبقے کے سامنے پیش کیا جائے، جو ان کی روحانی غذا کا کام دے۔ لہذا اس ذمہ داری کو نبھانے کے لیے ابو عمار عمر فاروق سعیدی کی خدمات حاصل کی گئیں، جنھوں نے احادیث کا سلیس اردو ترجمہ کرتے ہوئے ہر حدیث کے ساتھ مناسب فوائد کا تذکرہ کیا ہے۔ اس ترجمہ کی ایک خصوصیت یہ بھی ہے کہ احادیث کی تخریج و تحقیق کے فرائض حافظ زبیر زئی نے انجام دیے ہیں جو لا ریب اس فن کے ماہرو شہسوار ہیں۔

## مزید دیکھیے
صحاح ستہ

## حواشی

## حوالہ جات

زمرہ:حدیث
زمرہ:سنی کتب احادیث
زمرہ:صحاح ستہ
زمرہ:علوم حدیث
زمرہ:کتب اہل سنت
زمرہ:کتب حدیث
زمرہ:کتب
زمرہ:نویں صدی کی عربی کتب
زمرہ:نویں صدی کی کتابیں
زمرہ:ویکی ڈیٹا سے مختلف مختصر وضاحت
سنن ابن ماجہ

**سنن ابن ماجہ**، حدیث نبوی کی اہم کتابوں میں سے اور کتب ستہ میں سے چھٹی کتاب ہے، اس کے مولف ابن ماجہ ابو عبد اللہ محمد بن یزید قزوینی ہیں، ماجہ ان کے والد یزید کا نام تھا۔ یہ کتاب ان کی سب سے اہم اور بڑی کتاب ہے اسی کتاب سے وہ مشہور و معروف ہیں۔ اس میں انھوں نے احادیث کو کتاب اور ابواب کے اعتبار سے مرتب کیا ہے، احادیث کی کتابوں میں اس کتاب کے مقام میں علما کا اختلاف ہے چونکہ اس کتاب میں صحیح، حسن، ضعیف بلکہ منکر اور موضوع روایات بھی شامل ہیں لیکن بہت کم ہیں، موضوع احادیث دیگر احادیث کی بنسبت کم ہیں۔ اس کتاب میں 4000 سے زائد احادیث ہیں، صاحب کتاب ابن ماجہ کی وفات 273ھ میں ہوئی۔

## تعارف
اس کتاب میں 1,500 ابواب میں 4,000 احادیث موجود ہیں۔

صحاح ستہ کی آخری کتاب ’سنن ابن ماجہ‘ کا سلیس اور رواں اردو ترجمہ ہے۔ صحاح ستہ میں سے بخاری و مسلم کی تمام احادیث کی صحت پر محدثین متفق ہیں لیکن بقیہ چار کتب ایسی ہیں جن میں صحیح احادیث کے ساتھ ساتھ ضعیف احادیث بھی شامل ہیں۔ سنن ابن ماجہ کو پانچویں صدی ہجری کے آخر میں کتب ستہ میں شمار کیا جانے لگا۔ اس کے بعد ہر دور میں یہ کتاب اپنی حیثیت منواتی گئی۔ صحت و قوت کے لحاظ سے صحیح ابن حبان، سنن دار قطنی اور دوسری کئی کتب سنن ابن ماجہ سے برتر تھیں لیکن ان کتب کو وہ پزیرائی اور قبول عام حاصل نہ ہو سکا جو سنن ابن ماجہ کو حاصل ہوا۔ ’سنن ابن ماجہ‘ کا اسلوب نہایت شاندار ہے اور تراجم ابواب کی احادیث کی مطابقت نہایت واضح ہے۔ کتاب مختصر ہونے کے باوجود احکام و مسائل میں نہایت جامع ہے۔ امام ابن ماجہ نے اپنی سنن میں 482 ایسی صحیح احادیث کا اضافہ کیا ہے جو باقی کتب خمسہ میں نہیں ہیں۔ ’سنن ابن ماجہ‘ کی اسی اہمیت کے پیش نظر مولانا عطاء اللہ ساجد نے افادہ عام کے لیے اسے اردو میں منتقل کرنے کا بیڑا اٹھایا۔ مولانا نے کتاب کا عمدہ ترجمہ کرنے کے ساتھ ساتھ ہر حدیث سے ثابت ہونے والے فوائد کا بھی متصل تذکرہ کیا ہے۔ حافظ صلاح الدین یوسف کی نظر ثانی اور تصحیح و اضافات نے کتاب کی افادیت کو بڑھا دیا ہے۔ تخریج و تحقیق کے لیے حافظ زبیر علی زئی کی خدمات حاصل کی گئی ہیں انھوں نے ہر حدیث پر اپنی تحقیق کے مطابق حکم لگایا ہے کہ وہ صحیح، حسن یا ضعیف ہے۔

## مزید دیکھیے
* صحاح ستہ

## حوالہ جات



زمرہ:حدیث
زمرہ:سرورق سے عاری کتابیں
زمرہ:سنی کتب احادیث
زمرہ:صحاح ستہ
زمرہ:کتب اہل سنت
زمرہ:کتب حدیث
زمرہ:کتب
زمرہ:نویں صدی کی عربی کتب
زمرہ:نویں صدی کی کتابیں
غسل (اسلام)

**غسل** ایک عربی اصطلاح ہے جس کے معنی پورے جسم کو دھونے کے ہیں۔

## حدیثِ مبارکہ

## غسل کا طریقہ
شریعت کی رو سے غسل سے مراد پاک پانی کا تمام ظاہری بدن پر خاص طریقے سے بہانا ہے۔ قرآن حکیم میں اللہ تعالٰیٰ نے فرمایا:

غسل کے 3 فرائض ہیں:
# کلی کرنا
# ناک میں پانی ڈالنا
# پورے ظاہری بدن پر پانی بہانا۔

### غسل کا مسنون طریقہ
# نیت کرے۔
# بسم اللہ سے ابتدا کرے۔
# دونوں ہاتھوں کو کلائییوں تک دھوئے۔
# جسم پر جہاں کہیں نجاست(ناپاکی) لگی ہو اسے دھلے۔
# پھر وضو کرے جس طرح نماز کے لیے کیا جاتا ہے اگر ایسی جگہ کھڑا ہے۔ جہاں پانی جمع ہو جاتا ہے تو پاؤں کو آخر میں غسل کے بعد دھوئے۔
# تین بار سارے جسم پر پانی بہائے۔
# پہلے دائیں کندھے کی طرف سے پانی بہائے۔
# پھر بائیں کندھے کی طرف پانی بہانے کے بعد پورے بدن پر تین بار پانی ڈالے۔
# وضو کرتے وقت اگر پاؤں نہیں دھوئے تھے تو اب دھو لے۔

غسل واجب کی صورت میں جسم پر لگی ہوئی نجاست کو پہلے دھونا سنت ہے۔

شاور، ٹوٹی، نل اور ٹب وغیرہ کے ذریعے غسل کرنے کے لیے پہلے اچھی طرح کلی کریں اور ناک میں نرم ہڈی تک پانی ڈالیں اور پھر پورے بدن پر کم از کم ایک مرتبہ اس طرح پانی بہائیں کہ بدن کا کوئی حصہ بال برابر بھی خشک نہ رہے تو غسل کے واجبات ادا ہو جائیں گے۔

### تالاب یا نہر میں غسل کا طریقہ
تالاب، دریا یا نہر میں نہانے سے پہلے کلی کریں پھر ناک میں پانی ڈال کر خوب صاف کریں اور تھوڑی دیر اس میں ٹھہرنے سے غسل کی سب سنتیں ادا ہو جائیں گی۔ اور اگر تالاب اور حوض یعنی ٹھہرے ہوئے پانی میں نہائیں تو بدن کو تین بار حرکت دینے یا جگہ بدلنے سے غسل ہو جائے گا۔

### سر کے بالوں کا دھونا
اگر غسل کرنے والی عورت کے سر کے بالوں کو کھولے بغیر پانی سر کی جلد تک بخوبی پہنچ جائے تو اس کے لیے سر کے بالوں کو کھولنا ضروری نہیں۔ تاہم اگر گوندھے ہوئے بالوں کی تہ تک پانی نہ پہنچے تو پھر بالوں کا کھولنا واجب ہے۔
### دوران غسل قرآنی آیات اور دعاؤں کا پڑھنا
غسل کرتے ہوئے انسان بالعموم برہنہ ہوتا ہے اس لیے اس دوران قرآنی آیات یا دیگر کوئی دعا وغیرہ پڑھنا جائز نہیں یہاں تک کہ کوئی دنیوی کلام کرنا بھی منع ہے۔

## غسل کے فرض ہونے کی صورت
# مباشرت کے دوران مرد کے ذکر کی ٹوپی عورت کی فرج میں داخل ہونے سے مرد اور عورت دونوں پر غسل فرض ہو جاتا ہے، خواہ انزال ہو یا نہ ہو۔
# احتلام کی صورت میں غسل واجب ہو جاتا ہے۔
# عورت حیض اور نفاس سے فارغ ہو تو اس پر غسل فرض ہے۔
# مباشرت اور اس کے علاوہ کسی بھی دوسرے طریقے سے شہوت حاصل کرتے ہوئے انزال ہو جائے تو غسل واجب ہو جاتا ہے۔
# اگر شہوت کے علاوہ کسی دوسری وجہ مثلا محنت و مشقت یا کسی بیماری ، قبض، کی وجہ سے انزال ہو جائے تو غسل واجب نہیں، التبہ اس سے وضو ٹوٹ جاتا ہے۔
# اگر پتلی منی پیشاب کے ساتھ بغیر شہوت کے نکلی تو غسل فرض نہیں۔
# سو کر اٹھنے کے بعد کپڑوں پر کچھ نشانات پائے گئے تو اس پر غسل کی چند صورتیں ہیں:
## اگر اس کے ودی یا مذی دونوں میں سے ایک کے ہونے کا یقین یا اِحتمال ہو تو غسل واجب نہیں۔
## اگر یقین ہے کہ منی یا مذی نہیں کچھ اور ہے تو غسل واجب نہیں۔
## اگر منی ہونے کا یقین ہے مگر مذی کا شک ہے اور اگر خواب میں احتلام ہونا یاد نہیں تو غسل ضروری نہیں ورنہ ہے۔

## حوالہ جات

زمرہ:اسلامی اصطلاحات
زمرہ:اصطلاحات نماز
زمرہ:نماز
زمرہ:طہارت
زمرہ:ویکی ڈیٹا سے مختلف مختصر وضاحت
زمرہ:اسلامی ثقافت
زمرہ:قرآنی اصطلاحات
زمرہ:حفظان صحت
زمرہ:رسومات
زمرہ:شریعت اسلامی میں عربی الفاظ اور جملے
ریاض الصالحین

**ریاض الصالحین** حدیث کی ایک کتاب ہے جو ابو زکریا محی الدین یحیی بن شرف النووی (631ھ-676ھ) کی تصنیف ہے۔

## کتاب کا تعارف
یہ کتاب 1903 احادیث پر مشتمل ہے، جن میں صرف متن ذکر کیا گیا ہے اور سند (روایت کی زنجیر) کو چھوڑ دیا گیا ہے۔ احادیث عام طور پر صحابی کے ذکر سے شروع ہوتی ہیں اور بعض نادر مواقع پر تابعی سے مروی ہوتی ہیں۔
یہ کتاب رسول اللہ محمد ﷺ کے اقوال و افعال کو بیان کرتی ہے، جیسا کہ صحابہ کرام نے انھیں روایت کیا ہے۔ چند مواقع پر صحابہ کے اپنے اقوال و افعال بھی نقل کیے گئے ہیں، خاص طور پر جب وہ نبی اکرم ﷺ کی اقتداء میں کہے یا کیے گئے ہوں یا آپ کی ہدایت کے مطابق اجتہاد کے نتیجے میں سامنے آئے ہوں۔

امام نوویؒ نے اپنی اس کتاب کے بارے میں فرمایا:
> "میں نے یہ مناسب سمجھا کہ احادیثِ صحیحہ کا ایک مختصر مجموعہ تیار کروں، جس میں صرف وہی احادیث ذکر کروں جو واضح طور پر صحیح ہوں اور جن کا ماخذ مشہور و معتبر کتبِ حدیث ہوں۔"

کتاب پر کئی معاصر علما نے تحقیق کی ہے، جن میں شیخ ناصر الدین البانی اور شعیب الارناووط شامل ہیں۔ انھوں نے بعض احادیث کو ضعیف قرار دیا اور ان کے مطابق کتاب میں تقریباً 3 فیصد احادیث ضعیف ہیں۔
تاہم اس کے باوجود، اس تحقیق سے یہ بات سامنے آتی ہے کہ ریاض الصالحین نے مجموعی طور پر اعلیٰ درجے کی صحت حاصل کی ہے۔

کتاب کو انیس (19) بڑے ابواب یعنی "کتب" میں تقسیم کیا گیا ہے (مقدمات کے علاوہ)۔ ہر "کتاب" کئی ذیلی ابواب پر مشتمل ہے، جن کی تعداد موضوع کے لحاظ سے مختلف ہے۔
کتاب کے کل ابواب کی تعداد: 372 (جو مسلسل نمبروں کے ساتھ شروع سے آخر تک ترتیب دیے گئے ہیں)۔

## شرح
اس کتاب کی شرح محمد ابن العثیمین نے 1412ھ میں لکھی۔

## حوالہ جات

زمرہ:اسلامی متون
زمرہ:حدیث
زمرہ:سنی کتب احادیث
زمرہ:کتب اہل سنت
زمرہ:ویکی ڈیٹا سے مطابقت رکھنے والی مختصر تفصیل
صکوک

**صکوک** عربی زبان کا لفظ ہے جس کے معنی اسلامی بانڈ کے ہیں جن کو سود کے متبادل کے طور پر پیش کیا جاتا ہے۔ ایک عملی مسئلہ اسلامی بنکاری کے لیے یکساں عالمی اصولوں اور قواعد و ضوابط کا ہے۔ اسلامی بنکاری کے مختلف طریقوں مثلاً مضاربہ (باہمی شراکت) رہن (مارٹ گیج) اور صکوک بانڈ کے لیے مختلف ممالک میں مختلف طریق کار رائج ہیں جو عالمی اسلامی بنکاری کے فروغ میں ایک رکاوٹ ہے۔ کویت کا ایک مسلمان ملائیشیا کا صکوک بانڈ نہیں خرید سکتا، اس لیے کہ ایک ملک کے علما کے نزدیک اس میں سود کا عنصر شامل ہے۔ اسی طرح اسلامی بنکاری کے لیے رائج طریقوں اور اسکیموں میں شریعہ ماہرین کے درمیان اختلاف پایا جاتا ہے جس کی وجہ سے یکساں عالمی اسلامی بنکاری کے قوانین اور ضوابط وضع کرنے میں رکاوٹ پیش آ رہی ہے اور عالمی اسلامی بنیکاری کے فروغ میں بھی مشکلات کا سامنا ہے۔

زمرہ:اسلامی بینکاری
زمرہ:شرعی قانونی اصطلاحات
زمرہ:اسلامی بنکاری کی اصطلاحات
سنن نسائی

**سنن نسائی** کو عربی زبان میں **المجتبى من السنن** یا **السنن الصغرى للنسائي** کہا جاتا ہے۔ یہ احادیث کی معتبر کتب صحاح ستہ میں سے ایک ہے، جو احمد بن شعیب النسائی کی تصنیف ہے۔

## تعارف
مسلمانوں کا سنی طبقہ سنن نسائی کی تکریم کرتا ہے، سنن نسائی صحاح ستہ میں تیسرے نمبر پر ہے المجتبی یعنی منتخب احادیث کی تعداد 5270 ہے اور اس میں احادیث کی تکرار شامل ہے جو مصنف نے اپنی جامع السنن الکبری سے اخذ کی ہیں۔
### نسائی کا تعارف
النسائی نسبت ہے "نَسا" (بخارا کے علاقے خراسان) کی طرف۔ انھوں نے کئی اساتذہ سے حدیث سنی، جن میں سب سے مشہور: اسحاق بن راہویہ اور ابو داؤد سجستانی ہیں۔ امام ذہبی نے اپنی کتاب سیر أعلام النبلاء میں ان کے بارے میں کہا:
"300 ہجری کے آغاز میں النسائی سے زیادہ کوئی حافظِ حدیث نہ تھا۔ وہ حدیث، اس کے علل (پوشیدہ نقص) اور رجال (راویوں) کے علم میں مسلم، ابو داؤد اور ترمذی سے زیادہ ماہر تھے۔ وہ بخاری اور ابو زرعہ کے معیار کے قریب تر تھے۔"
ان کی تصانیف میں شامل ہیں:
"المجتبى من السنن الكبرى" جو سنن النسائی کے نام سے مشہور ہے،
"السنن الكبرى"،
"الضعفاء والمتروكون" (ضعیف اور متروک راویوں پر مشتمل کتاب)،
"عمل اليوم والليلة" (روز و شب کے اعمال) جس میں اذکار بیان کیے گئے ہیں۔
### سنن النسائی میں ان کا منہج (طریقہ کار)
انھوں نے صرف ثقہ اور عادل راویوں کا انتخاب کیا۔
اپنی سنن میں صرف احکامِ شریعت سے متعلق احادیث پر اکتفا کیا، جیسا کہ ان سے پہلے ابو داؤد نے کیا تھا۔
ایک ہی حدیث کو مختلف اسناد کے ساتھ دہرایا، تاکہ اسناد کے فوائد اور فقہی نکات دونوں کو جمع کر سکیں۔
احادیث پر کلام کیا، ان کے علل بیان کیے اور ان میں پائی جانے والی زیادتیوں اور اختلافات کو واضح کیا۔

## شروح و تراجم
کچھ تراجم و تشریحات درج ذیل ہیں:
* شرح السیوطی علی السنن النسائی (مصنف: امام سیوطی) جو مکتبہ المطبوعات نے حلب میں 1986ء میں شائع کی۔
* حاشیات السندی علی النسائی (مصنف: السندی) جو مکتبہ المطبوعات نے حلب میں 1986ء میں شائع کی۔

احکام الٰہی کے متن کانام قرآن مجید ہے اور اس کی شرح وتفصیل کانام حدیث رسول ہے۔ آپ ﷺ کی زندگی اس متن کی عملی تفسیر ہے۔ رسول ﷺ کی زندگی کے بعد صحابہ کرام نے احادیث نبویہ کو آگے پہنچا یا، پھر ان کے بعد ائمہ محدثین نے ان کومدون کیا او ر علما امت نے ان کے تراجم وشروح کے ذریعے حدیث رسول کی عظیم خدمت کی۔
## کتاب کی فہرست

## حوالہ جات

زمرہ:اسلامی تاریخ کے سانچے
زمرہ:باب حدیث/متعلقہ مضامین
زمرہ:حدیث
زمرہ:دسویں صدی کی عربی کتب
زمرہ:سرورق سے عاری کتابیں
زمرہ:سنی کتب احادیث
زمرہ:صحاح ستہ
زمرہ:کتب اہل سنت
زمرہ:کتب حدیث
زمرہ:کتب نسائی
زمرہ:کتب
زمرہ:نویں صدی کی عربی کتب
زمرہ:ویکی ڈیٹا سے مختلف مختصر وضاحت
مرابحہ

کوئی چیز خریدی اوراس پرکچھ اخراجات کیے پھرقیمت اور اخراجات کوظاہر کر کے اس پر نفع کی ایک مقدار بڑھا کراس کوفروخت کردینا اسے مرابحہ کہتے ہیں۔
## تعریف
مرابحہ، ایک مخصوص قسم کی تجارت ہے، جو اسلامی بینکاری نظام میں بطور حیلہ (Legal Device) استعمال ہوتی ہے۔ اس میں ایک فروخت کنندہ اپنا مال بیچنے سے پہلے صاف طور پر یہ کہہ دیتاہے کہ اس نے اس شے کو کس قیمت پر خریدا تھا اور یہ فروخت کنندہ اس شے پر اس کو حاصل ہونے والے منافع کا اظہار بھی خریدنے والے پر کر دیتا ہے۔ ا سلامی مالیاتی اداروں کے زیر عمل ایک انتہائی مقبول طریقہ ہے جس کے ذریعہ سود سے پاک رقم لین دین کو فروغ دیا جاتا ہے اس طریقہ کو بالعموم، اثاثہ جات و جائداد کے لیے مالیہ کی فراہمی،مائیکروفنانس اور اشیاءکی درآمد و برآمد کے لیے استعمال کیا جاتا ہے۔ زائد از 100 کھرب ڈالر مالیاتی اشیاء کا مرابحہ بحالت موجودہ خلیج اور دیگر علاقوں میں سب سے زیادہ مقبول اور زیر استعمال اسلامک رقم مارکیٹ پراڈکٹ ہے۔

## پہلا اسلامی مالیاتی ادراہ
بحرین میں قائم انٹرنیشنل اسلامک فینانیشل مارکیٹ ( آئی آئی ایف ایم ) نے اسلامی رقمی لین دین (اسلامک فینانس ) میں دنیا کا پہلا تاریخی معاہدہ کر دیا ہے اس معاہدہ کو ماسٹر ایگریمنٹ برائے ٹریڑری پلیسمنٹ ( ایم اے ٹی پی ) کا نام دیا گیا ہے

## حوالہ جات

page 231 of fatwa on islamic banking available at https://sites.google.com/site/zamanislamicecon/critiques-of-islamic-economics/saleemullah

## بیرونی روابط

عالمی اخبار

زمرہ:اسلامی بینکاری
زمرہ:ویکی ڈیٹا سے مطابقت رکھنے والی مختصر تفصیل
زمرہ:اسلامی بنکاری کی اصطلاحات
اسلام اور سیاست

سیاست (Politics) "ساس" سے مشتق ہے جو يونانی زبان کا لفظ ہے، اس کے معانی شہر و شہرنشین کے ہیں۔ اسلامی علما کا دعویٰ ہے کہ صرف خلافت اور مسلم بادشاہت ہی جائز *اسلامی سیاسی نظام* ہیں۔ اور یہ کہتے ہوئے بھی کہ باقی سیاسی نظام حرام ہیں، وہ مسلمانوں کو اسلامی حکمرانی قائم کرنے کے لیے اقتدار میں آنے کے راستے کے طور پر استعمال کرنے کی اجازت دیتے ہیں۔

## سیاست اہل اسلام کی اصطلاح میں
اسلام میں سیاست اس فعل کو کہتے ہیں جس کے انجام دینے سے لوگ اصلاح سے قریب اور فساد سے دور ہوجائیں۔ اہل مغرب فن حکومت کو سیاست کہتے ہیں۔ امور مملکت کا نظم ونسق برقرار رکھنے والوں کوسیاستدان کہا جاتا ہے۔

## قرآن میں سیاست کا ذکر
قرآن کریم میں لفظ سیاست تو نہیں البتہ ایسی بہت سی آیتیں موجود ہیں جو سیاست کے مفہوم کو واضح کرتی ہیں، بلکہ قرآن کا بیشتر حصّہ سیاست پر مشتمل ہے، مثلاً عدل و انصاف، ا مر بالمعروف و نہی عن المنکر ،مظلوموں سے اظہارِ ہمدردی وحمایت ،ظالم اور ظلم سے نفرت اور اس کے علاوہ انبیا ٴاور اولیأ کرام کا اندازِ سیاست بھی قرآن مجید میں بیان کیا گیا ہے۔

**وقال لہم نبیّہم انّ اللّٰہ قد بعث لکم طالوت ملکاً، قالوا انّی یکون لہ الملک علینا و نحن احق بالملک منہ ولم یوت سعة من المال قال انّ اللّٰہ اصطفہ علیکم وزادہ بسطة فی العلم والجسم واللّٰہ یوتی ملکہ من یشآء واللّٰہ واسع علیم** “ (سورہٴ بقرہ، آیت 247 )

”ان کے پیغمبر نے کہا کہ اللہ نے تمھارے لیے طالوت کو حاکم مقرر کیا ہے۔ ان لوگوں نے کہا کہ یہ کس طرح حکومت کریں گے۔ ان کے پاس تو مال کی فراوانی نہیں ہے۔ ان سے زیادہ تو ہم ہی حقدار حکومت ہیں۔ نبی نے جواب دیا کہ انھیں اللہ نے تمھارے لیے منتخب کیا ہے اور علم و جسم میں وسعت عطا فرمائی ہے اور اللہ جسے چاہتا ہے اپنا ملک دے دیتا ہے کہ وہ صاحب وسعت بھی ہے اور صاحب علم بھی “

اس آیت سے ان لوگوں کے سیاسی فلسفہ کی نفی ہوتی ہے جو سیاست مدار کے لیے مال کی فراوانی وغیرہ کو معیار قرار دیتے ہیں،سیاستمدار کے لیے ذاتی طور پر ” غنی “ ہونا کا فی نہیں ہے بلکہ اسے عالم وشجاع ہونا چاہیے

## خلاصہ
* لغت میں سیاست کے معنی ٰ: حکومت چلانا اور لوگوں کی امر و نہی کے ذریعہ اصلاح کرنا ہے۔
* اصطلاح میں : فن حکومت اور لوگوں کو اصلاح سے قریب اور فساد سے دور رکھنے کو سیاست کہتے ہیں۔
قرآن میں سیاست کے معنی ٰ : حاکم کا لوگوں کے درمیان میں حق کے ساتھ فیصلہ کرنا، معاشرے کو ظلم و ستم سے نجات دینا، امر بالمعروف و نہی عن المنکر کرنا اور رشوت وغیرہ کو ممنوع قرار دینا ہے ۔
* حدیث میں سیاست کے معنی : عدل و انصاف اور تعلیم و تربیت کے ہیں۔
* علمأ کی نظر میں :رسول اللہ ﷺ اور خلفائے راشدین رضوان اللہ علیہم اجمعین کی سیرت و روش ،استعمار سے جنگ ،مفاصد سے روکنا ،نصیحت کرنا سیاست ہے۔
* فلاسفہ کی نظر میں : فلاسفہ کے نزدیک فن حکومت، اجتماعی زندگی کا سلیقہ،صحیح اخلاق کی ترویج وغیرہ سیاست ہے۔

چوں کہ انسان خود بخود مندرجہ بالا امور سے عہدہ برآ نہیں ہو سکتا،لہٰذا کسی ایسے قانون کی ضرورت ہے جو انسانوں کو بہترین زندگی کا سلیقہ سکھائے ،جس کو دین کہتے ہیں۔

## مزید دیکھیے
* الاحکام السلطانیہ
* السیاسۃ الشرعیہ فی اصلاح الراعی والرعیہ
* اصابیہ

## بیرونی روابط
دین اور سیاست


زمرہ:اسلام متعلقہ نزاعات
زمرہ:اسلامی سیاست
زمرہ:اسلامیت
زمرہ:وزارت مذہبی امور
زمرہ:ویکی ڈیٹا سے مطابقت رکھنے والی مختصر تفصیل
نصاب

نصاب (ضدابہام)
اسلامی شریعت نے جن مالوں میں زکوٰۃ کو فرض کیا ہے۔ ان میں زکوٰۃ کے فرض ہونے کے لیے علاحدہ علاحدہ ایک مقدار معین کردی ہے جب وہ مقدار پوری ہو جائے تو اس مقدار کو نصاب کہتے ہیں اور زکوٰۃ فرض ہوجاتی ہے۔

## حوالہ جات

زمرہ:اسلامی اصطلاحات
زمرہ:اسلامی معاشیات
زمرہ:شرعی قانونی اصطلاحات
زمرہ:فقہ
زمرہ:مذہبی اصطلاحات
زمرہ:شریعت اسلامی میں عربی الفاظ اور جملے
زمرہ:زکوٰۃ
خمس

خمس اسلامی حکومت کے ٹیکس کی وصولی کے پانچویں حصے کو کہتے ہیں۔ خمس اور زکوٰة میں ایک اہم فرق پایا جاتا ہے اور وہ یہ کہ زکوٰة ایک ایسا ٹیکس ہے جو دراصل اسلامی معاشرہ کے عام اموال سے متعلق ہے لہٰذا اس کو معمولاً اسی سلسلہ میں خرچ بھی کیا جاتا ہے، لیکن خمس ایک ایسا ٹیکس ہے جو اسلامی حکومت سے متعلق ہے یعنی اسلامی حکومت کے عہدہ دار اور حکومتی ملازمین اس سے فیضیاب ہوتے ہیں۔

## شیعہ نقطہ نگاہ
اہل تشیع کے نقطہ نگاہ میں خمس ایک ایسا ٹیکس ہے جو اہل بیت علیہم السلام کی مرضی سے خرچ ہو سکتا ہے۔ 
## حوالہ جات

زمرہ:اسلامی اصطلاحات
زمرہ:اسلامی عبادت
زمرہ:اسلامی معاشیات
زمرہ:زکات
زمرہ:شرعی قانونی اصطلاحات
زمرہ:شیعیت
زمرہ:مذہبی اصطلاحات
زمرہ:شریعت اسلامی میں عربی الفاظ اور جملے
زمرہ:ویکی ڈیٹا سے مطابقت رکھنے والی مختصر تفصیل
صدقہ

**صدقہ** وہ ہے جو اللہ تعالی كی رضا وخوشنودی كے ليے ديا جاتا ہے اور يہ خالص عبادت ہے اس ميں كسی خاص شخص كا تعين نہيں ہونا چاہيے اور نہ اس كی جانب سے كوئی غرض ركھنی چاہيے، ليكن يہ صدقہ كے اہل مقام ميں ہونا چاہيے مثلا ضرورتمندوں كے ليے

صدقہ کی دو بنیادی اقسام ہیں→

1۔ صدقہ واجبہ

صدقہ واجب سے مراد ایسے صدقات ہیں جن کا ادا کرنا ہر صاحب نصاب پر بطور فرض لازم ہے۔ مثلاً زکوۃ، عشر، خمس، صدقہ فطر وغیرہ

2۔ صدقہ نافلہ

جو شخص اللہ تعالیٰ کی رضا کے لیے اپنی ضرورت سے زائد مال غریبوں، مسکینوں، محتاجوں اور فقیروں پر خرچ کرے وہ نفلی صدقہ میں شمار ہوگا۔ پس جو جتنا زیادہ خرچ کرے گا آخرت میں اس کے درجات بھی اتنے ہی بلند ہوں گے۔
## حوالہ جات


زمرہ:اسلامی اصطلاحات
زمرہ:اسلامی عبادت
زمرہ:اسلامی معاشیات
زمرہ:زکات
زمرہ:عربی الفاظ اور جملے
زمرہ:مذہبی اصطلاحات
زمرہ:اسلام میں خیرات
زمرہ:معاشریات مذہب
زمرہ:غربت
زمرہ:مناسک دین
زمرہ:رمضان
وقف

**وقف** کسی شے (چیز)کو اپنی ملک سے خارج کرکے خالص اللہ تعالیٰ کی مِلک کردینا اس طرح کہ اُس کا نفع بندگانِ خدا میں سے جس کو چاہے ملتا رہے۔

## وقف کی تعریف

کسی بھی چيز کی اصل کو روک کر رکھنے اور اس میں ہبہ یا وراثت کے تصرف نہ کرنے بلکہ کسی بھی قسم کا تصرف نہ کرنے کو وقف کہا جاتا ہے تاکہ اس چيز کے نفع کو وقف کرنے والے کی ارادہ کے مطابق خیر و بھلائی کے کاموں میں صرف کیا جا سکے ۔

## سب سے بہتر وقف

سب سے بہتر وقف یہ ہے کہ اسے خیر و بھلائی کے کاموں میں وقف کیا جائے اور اگر غیر مسلموں کو وقف سے فائدہ دینے میں انہيں اسلام کی طرف راغب کرنے اور دعوت دینے کا مقصد ہو اور غیر مسلم کے اسلام قبول کرنے کی امید ہو تو اس میں کوئی حرج نہیں، کیونکہ فرضی زکوۃ جب غیر مسلموں کو تالیف قلب کے لیے دی جا سکتی ہے تو وقف کا مال بالاولیٰ دیا جا سکتا ہے، لیکن اولیٰ اور بہتر یہ ہے کہ اسے خیر و بھلائی کے کاموں میں صرف کیا جائے کیونکہ اس کا نفع اورفائدہ تو یقینی ہے نہ کہ متوقع ۔

اور یہ بھی ممکن ہے کہ وقف اسلامی اقتصادی نظام کے فعال ہونے میں شامل کیا جائے وہ اس طرح کہ وقف کا حاصل ہونے والا مال شرعی طور پر جائز تجارتی کاموں میں لگایا جائے تا کہ اس کا نفع اور زيادہ اورعام ہو۔

وقف کرنے میں متوقع مشکلات وقف کرنے والے کے ورثاء اور رشتہ داروں کی جانب سے پیدا ہو سکتی ہیں اور اسی طرح وقف کا نفع مستحقین پر صرف کرنے میں بھی کچھ مشکلات متوقع ہیں ۔

## مزید دیکھیے
* اسلامی معاشیات
* زکوۃ

## حوالہ جات

## بیرونی روابط

اسلامی سوال و جواب

زمرہ:اسلامی اصطلاحات
زمرہ:اسلامی معاشیات
زمرہ:انتداب فلسطین دوسری جنگ عظیم میں
زمرہ:بھارت میں اسلام
زمرہ:خدمت خلق
زمرہ:سلطنت عثمانیہ
زمرہ:شریعت (اسلام)
زمرہ:صدقہ
زمرہ:عثمانی قانون
زمرہ:قانونی ادارے
زمرہ:کامنز زمرہ جس کا ربط ویکی ڈیٹا پر ہے
زمرہ:مذہبی اصطلاحات
زمرہ:وزارت مذہبی امور
زمرہ:ویکی ڈیٹا سے مطابقت رکھنے والی مختصر تفصیل
ولایت (ولی)

امام ابن تیمیہ نے ولایت کے سلسلے میں اہل سنت کے عقیدہ کو ان الفاظ میں بیان کیا ہے اہل سنت وجماعت کے عقیدہ میں ولیوں کی کرامت کی تصدیق بھی داخل ہے۔ خود اللہ نے ولیوں کی تعریف اپنے ان الفاظ میں کردی ہے :


**أَلاَ إِنَّ أَوْلِيَاءَ اللهِ لاَ خَوْفٌ عَلَيْهِمْ وَلاَ هُمْ يَحْزَنُونَ۔ الَّذِينَ آمَنُوا وَكَانُوا يَتَّقُونَ**

یاد رکھو اللہ کے دوستوں پر نہ کوئی اندیشہ ہے اور نہ وہ غمگین ہوتے ہیں، یہ وہ لوگ ہیں جو ایمان لائے اور برائیوں سے پر ہیز رکھتے ہیں ۔


امام ابن تیمیہ فرماتے ہیں کہ جس کے اندر ایمان وتقوی ہوگا وہی اللہ تعالٰی کا ولی شمار ہوگا۔

## وضاحت
واضح رہے کہ ولایت محض دعوی اور تمناسے حاصل نہیں ہوتی، اصل ولایت تو ایمان لانا اور اللہ کا تقوی اختیار کرنا ہے، اس لیے ہم اگر کسی ایسے شخص کو دیکھتے ہیں جو اپنے ولی ہونے کا دعوی تو کرتا ہے لیکن اللہ کا تقوی اختیار نہیں کرتا تو اس کا قول اس کے منھ پر مار دیا جائے گا ۔

## ولی کی کرامات
البتہ جہاں تک کرامات کا تعلق ہے تو اصل میں یہ کرامت کی جمع ہے اور کرامت وہ خارق عادت کام ہے جسے اللہ اپنے ولی کے ہاتھ پر ظاہر کرتا ہے، جس کا مقصد اس کی تائید یا اس کی مدد یااسے ثابت قدم رکھنا یا دین کی مدد کرنا ہوتا ہے ۔

چنانچہ صلۃ بن اشیم کا واقعہ جن کے مردہ گھوڑے ک اللہ نے زندہ کر دیا تھا یہاں تک کہ وہ اپنے گھر پہنچ گئے اور جب گھر پہنچ گئے تو اپنے بیٹے سے کہا : اس گھوڑے پر سے زین اتار لو کیونکہ یہ عاریۃ لیا گیا ہے، چنانچہ جیسے ہی اس پر سے زین اتاری گئی وہ گرا اور مرگیا، یہ اس نیک بندے کی کرامت تھی جس سے ان کی مدد کی گئی ۔

## حوالہ جات

زمرہ:اولیا